NaiveNeuron/SloPal huggingface dataset:
Paška, Pavol, predseda NR SR (2014-09-17):
Ďakujem pekne. Avizujem potom, že tak ako sme na úvod schôdze dohodli, bude potom bod zaradený a v piatok budeme rokovať, keď budeme prerokovávať návrh ratifikácie asociačnej dohody medzi Európskou úniou a s Ukrajinou aj o návrhu, na ktorý vzíde z tohto zasadnutia zahraničného výboru. Prestávka do 11.15 h a budeme pokračovať. (Prestávka.) (Po prestávke.)
Šeliga, Juraj, podpredseda NR SR (2021-03-31):
Ďakujem. Hlasujeme o skrátení lehoty. (Hlasovanie.) Prítomných 127, za 85, proti 29, zdržalo sa 13, hlasovali všetci prítomní. Konštatujem, že sme lehotu skrátili. Nech sa páči.
D. Lipšic, poslanec: (2009-04-28):
Teraz pán poslanec Valocký príde ako z ničoho nič a zrazu predloží tretí takýto návrh. No mne sa zdá, že tak flagrantné rešpektovanie ústavy, lebo to naozaj nie je vec názoru, opakujem ešte raz, ale rozhodnutí Ústavného súdu tu v parlamente ešte nebolo. Preto by som chcel požiadať poslancov, ktorí budú hlasovať o týchto návrhoch, nás všetkých, aby sme si ten sľub zopakovali. Naposledy pred rokom aj niečo Ústavný súd judikoval znovu to isté. Takisto to pôjde na Ústavný súd, návrh na predbežné opatrenie, nemá to ani vecný význam, takže by som ešte odporúčal spravodajcovi ten návrh naozaj stiahnuť. Dvakrát stačilo, trikrát to nemusíme urobiť.
Laurenčík, Milan, podpredseda NR SR (2021-05-10):
Na faktické poznámky bude reagovať pán poslanec Rastislav Schlosár, nech sa páči.
B. Bugár, podpredseda NR SR: (2006-02-02):
(Hlasovanie.) Prítomných je 139 poslancov, za 102, zdržali sa 19, nehlasovali 18. Konštatujem, že druhý návrh z informácie sme schválili.
Dobeš, Peter, poslanec NR SR (2021-02-24):
Ďakujem za slovo, pán predsedajúci. Vážená pani kolegyňa, ja ti chcem tiež poďakovať za také zhrnutie, povedala si to nielen ako zdravotníčka, ako poslankyňa Národnej rady, ako starostka, ale aj ako matka, manželka, tá, ktorú z tej práce, ktorú si tu popisovala, doma často čakali, vtedy, keď si bola zoči-voči smrti, voči ľuďom, keď si vypisovala veci potrebné, ktoré tieto stavy vyžadovali. Nie je to práca jednoduchá, patrí za to všetkým veľká vďaka aj tým, ktorí sa v súčasnosti tomuto venujú. Ďakovaniu nikdy nie je dosť, takže dovoľte aj týmto spôsobom si spomenúť na všetkých, ktorí sa boria s touto situáciou. Čo to znamená, vidíme okolo seba. Vidíme, čo je v Českej republike, čo je u nás, v iných krajinách, sú to veci, ak rozumiete aj interaktívne, čo to znamená, jedno na druhé nadväzuje, jednoducho, ak sa tie opatrenia neprijmú, tak sa nezbavíme tak skoro tohto stavu. Prečo ho máme predĺžiť, ten núdzový stav? Nuž, predovšetkým preto, že chránime zdravie a ochranu života práve aj týmto spôsobom. Čo mi je najviac ľúto, že sa dostáva čoraz viac ľuďom falošná nádej a je to veľmi zlý stav, pretože človek sa chytá už kadečoho, keď je to najhoršie. A ja si myslím, že každý máme dočinenia so svojimi blízkymi, ktorých sme stratili a nechcem povedať, ktorých eventuálne môžme stratiť, pretože tá situácia je taká, aká je. Každý poznáme zo svojho prostredia túto situáciu, jedni viac, druhí menej a niektorí tomu nechcú stále uveriť alebo uveria tomu až potom, keď sa ich to bezprostredne dotkne stratou svojho blízkeho. Takže chcem ešte raz ti poďakovať, pani poslankyňa, a prajem, prajem predovšetkým pevné zdravie všetkým, ktorí sa boria s touto situáciou vrátane nás tu v parlamente.
Paška, Pavol, predseda NR SR (2014-11-10):
Páni poslanci, ja vás poprosím, naozaj. Ešte pán poslanec Matovič.
Laššáková, Jana podpredsedníčka NR SR (2012-09-27):
Ale aj 210 potom, 211 a 212.
Rajtár, Jozef, poslanec NR SR (2016-09-21):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. A vychádzajúc z oprávnení, ktoré pre mňa ako spravodajcu vyplývajú z toho zákona 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh prerokovali: Výbor Národnej rady Slovenskej republiky pre financie a rozpočet, Ústavnoprávny výbor NR SR a Výbor NR SR pre hospodárske záležitosti. Za gestorský výbor navrhujem výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Matovič, Igor, poslanec NR SR (2013-05-30):
Keď si bol celý čas, tak asi si počúval niečo iné. Ja som hovoril a čo som vyčítal Lojzovi Přidalovi bolo to, že jeho psou povinnosťou, keď sa pasuje za energetického guru, bolo na prvú schôdzu parlamentu prísť s návrhom zákona, ktorý by to riešil. Nie čakať na ministra Lipšica, nebodaj ešte z nejakej feťáckej strany, jak to kádeháci nazývali, že teda on príde s nejakou iniciatívou a povie nejakému svojmu poslancovi, že predlož niečo. Čiže ja som chválil v tomto prípade SaS-ku, ale vyčítal som a naďalej budem vyčítať, lebo ničím si neopravil ten môj názor, kolegovi Přidalovi, ktorý sa pasuje za energetického guru, že on sem neprišiel a prvý zákon, ktorý nová vláda Radičovej prejednávala, prečo nebol ten, ktorý zastaví tento špinavý biznis? Prečo musel prísť minister Miškov, povedať Jurovi Jurčíkovi a urobiť to? Čiže o toto mi išlo a toto je ten rozdiel. Bolo to urobené o trištvrte roka neskôr, ako to mohlo byť urobené, ak by s tým prišiel kolega Přidal. Len teda, bohužiaľ, on je schopný možno iba rečniť. A teda, pán kolega Mikloško, ďakujem za hlboko zmyselnú analýzu mojich výstupov. Celkom som to pochopil, že vlastne ako to robím.
T. Cabaj, podpredseda NR SR: (2010-01-20):
Tým, že sme rozhodli, teda súhlasili so skráteným legislatívnym konaním, na dnešnom rokovaní teda prebieha aj prvé čítanie. Konštatujem, že uvedený návrh spĺňa z formálno-právnej stránky všetky náležitosti, ktoré ukladá rokovací poriadok a legislatívne pravidlá. Zo znenia návrhu zákona  je zrejmý účel navrhovanej úpravy. Obsahuje všetky náležitosti, teda zhodnotenie súčasného stavu, o dôvode potreby novej právnej úpravy, hospodárskom finančnom dopade a vplyve na štátny rozpočet. Vychádzajúc z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, predkladám návrh, aby sa Národná rada uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady z 19. januára 2010 č. 1511 a podľa § 71 rokovacieho poriadku  navrhujem, aby vládny návrh zákona prerokovali tieto výbory: Ústavnoprávny právny výbor Národnej rady, Výbor Národnej rady pre financie, rozpočet a menu, Výbor Národnej rady pre verejnú správu a regionálny rozvoj, Výbor Národnej rady pre pôdohospodárstvo, životné prostredie a ochranu prírody a Výbor Národnej rady Slovenskej republiky pre hospodársku politiku. Za gestorský navrhujem Výbor Národnej rady pre verejnú správu a regionálny rozvoj a odporúčam, aby uvedené výbory predmetný vládny návrh zákona prerokovali v lehote ihneď. Pán podpredseda, poprosím, keby ste otvorili rozpravu.
Kollár, Boris, poslanec NR SR (2017-09-07):
Ďakujem pekne. Ďakujem velice pekne pani poslankyni Verešovej. SME RODINA rovnako podporuje pozmeňovací návrh a chceme pekne poprosiť všetkých poslancov, aby naozaj s porozumením vypočuli tento návrh a skutočne ho zapracovali, aj vy, pán minister, preto, lebo, pozrite sa, naozaj tá demografická krivka u nás klesá. A pri všetkej úcte k vám, milí kolegovia, ja to všetko sám nestihnem aj za vás, takže... (Povedané so smiechom.) Aj keď robím, čo môžem. Ale teraz vážne. My musíme naozaj podporovať rodiny a podporovať akýmkoľvek spôsobom a akýmikoľvek nástrojmi hlavne mnohopočetné rodiny. Treba im dávať úľavy. Skutočne si treba uvedomiť, že o dvadsať rokov naozaj tá demografia bude v takom stave, že nebude na naše dôchodky mať kto robiť. To znamená, že my naozaj musíme dnes práve tu a teraz myslieť hlavne na rodiny a na možnosti tých rodín si založiť vôbec nejakú rodinu, aby mohli mať minimálne dve deti preto, lebo aj jedno dieťa dnes na Slovensku je luxus. A preto si myslím, že každý takýto návrh, ktorý pomôže podporiť rodiny, ktorý môže nejakým spôsobom stimulovať tie rodiny, aby mohli mať trochu väčší životný priestor a mohli mať aj to tretie dieťa, je psou povinnosťou štátu to týmto spôsobom viesť a pomáhať im. Ďakujem.
Grendel, Gábor, podpredseda NR SR (2020-09-22):
Poprosím vás, kolegovia, pokojne príďte za mnou, môžte ma upozorniť a ja dotyčných poslancom napomeniem. Len sa neprekrikujete. A teraz, prosím vás, vráťte čas pánovi poslancovi.
Hrušovský, Pavol, podpredseda NR SR (2011-07-12):
Panie poslankyne, páni poslanci, vyhlasujem rozpravu o tomto bode za skončenú. Páni poslanci, pán poslanec Mikuš! Pýtam sa, či sa chce pán navrhovateľ vyjadriť k rozprave. Pán minister? Nie. Pán spoločný spravodajca? Nie. Prerušujem rokovanie o tomto bode programu. A budeme pokračovať rokovaním o vládnom návrhu zákona, ktorým sa mení a dopĺňa zákon č. 171/2005 o hazardných hrách, ktorý prerokovávame ako tlač 344. Prosím pána podpredsedu vlády a ministra financií, aby z poverenia vlády vládny návrh zákona odôvodnil a uviedol. (Rokovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , tlač 344.)
Pčolinský, Peter, podpredseda NR SR (2022-12-06):
S ďalšou faktickou pán poslanec Hattas.
Nemky, Martin, poslanec NR SR (2022-04-28):
Ďakujem pekne. Pán podpredseda Národnej rady, ja ti ďakujem za toto vystúpenie, jasne a zrozumiteľne si vysvetlil kolegom rozdiel medzi väzbou a väzením. Takisto si vysvetlil, že poslanci nemajú žiadnu imunitu. Vysvetlil si takisto ústavnú poistku vydávania poslanca Národnej rady, a to hlavne opozičného poslanca, my sa nebavíme len o poslancovi Ficovi, ale bavíme sa hlavne o opozičných poslancoch, aby tu nedošlo k zneužívaniu moci z väčšiny na menšinu. Ja stále nerozumiem tej pointy, pointe kolúzneho správania. Zoberme si to na príklade predsedu Ficu. V pondelok mu doručia uznesenie o vznesení obvinenia, kde mu vyšetrovateľ oznámi, že budúci týždeň v utorok sa má konať nejaký výsluch. Medzitým si vyšetrovateľ v stredu rozmyslí, že nebolo by zlé, skúsme ho väzobne stíhať. Čiže nevedel to v pondelok, v stredu si tu rozmyslel, čiže pred výsluchom, že keby aspoň na tom výsluchu tento úkon urobil. Čiže ja nerozumiem tým úkonom, ktoré tu predvádzajú orgány činné v trestnom konaní. Vyčítame aj poslancom kolúzne správanie, že ovplyvňujú svojich voličov cez tlačové konferencie. A cez čo má robiť politik svoju prácu? Čo má písať slohovú prácu, pošle ju niekomu, však jasné, že musí robiť tlačové besedy. (Reakcia z pléna.) Ďakujem pekne.
Bugár, Béla, podpredseda NR SR (2016-11-24):
Ja som vám nedal slovo, prerušil som rokovanie. (Vyslovené s pobavením. Reakcia z pléna.) Nie, však viete, rokujeme do dvanástej. (Reakcie z pléna.) (Prerušenie rokovania o 12.09 hodine.)
Glváč, Martin, podpredseda NR SR (2017-03-23):
Ďakujem. S faktickými poznámkami... Pán poslanec Zelník, faktická? (Reakcia poslanca.) Faktická. Takže dvaja... (Reakcia z pléna.) Nie? Takže aj pán poslanec Jurzyca. Skúste si vytiahnuť a vrátiť. Tak traja poslanci, posledný pán poslanec Jurzyca. Nech sa páči, pán poslanec Bublavý.
B. Bugár, podpredseda NR SR: (2004-05-14):
Správu uvedie podpredseda vlády a minister spravodlivosti Slovenskej republiky Daniel Lipšic. Nech sa páči, máte slovo.
Viskupič, Jozef, poslanec NR SR (2016-07-07):
Ďakujem. Chcel by som dať procedurálny... (Reakcia z pléna. Prerušenie vystúpenia podpredsedníčkou NR SR.)
Pellegrini, Peter, podpredseda NR SR (2024-01-18):
S reakciou na faktické pán poslanec Šipoš.
Šeliga, Juraj, podpredseda NR SR (2020-07-09):
Konštatujem, že Národná rada Slovenskej republiky navrhne prezidentke Slovenskej republiky na člena Regulačnej rady pána Miroslava Dudláka a pána Vladimíra Jacka. Teraz vás poprosím, pán poslanec, aby ste nás oboznámili s výsledkom tajného hlasovania o návrhu na voľbu predsedu Osobitného kontrolného výboru na kontrolu činnosti Vojenského spravodajstva.
Zemanová, Anna, poslankyňa NR SR (2021-11-09):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Hort, Milan, podpredseda NR SR (2011-03-23):
Ďakujem pekne. Zaujmite miesto určené pre navrhovateľov. A teraz dám slovo pani poslankyni Natálii Blahovej, ktorú určil výbor pre sociálne veci ako spoločnú spravodajkyňu k týmto trom bodom, aby nás informovala o výsledku rokovania výboru o týchto návrhoch vlády. Pani poslankyňa, nech sa páči.
B. Bugár, podpredseda NR SR: (2002-07-02):
(Hlasovanie.) Prítomných 111 poslancov, za 103, proti 1, zdržali sa 3, nehlasovali 4. Konštatujem, že body zo spoločnej správy 1, 2, 3, 5, 6, 7, 8 boli prijaté. Nech sa páči.
Hrnčiar, Andrej, podpredseda NR SR (2016-10-25):
Ďakujem. Ešte kým budeme pokračovať ďalej, dovoľte mi, aby som na balkóne privítal študentov z Obchodnej akadémie z Považskej Bystrice. Tretiaci nás prišli pozrieť. (Potlesk.) Ďalšia v rozprave vystúpi pani poslankyňa Nachtmannová. Nie je v rokovacej sále, stráca poradie. Pán poslanec Kresák? Nie je v rokovacej sále, stráca poradie. Pán poslanec Matovič.
P. Hrušovský, predseda NR SR: (2005-05-13):
Odmietam akékoľvek vaše stranícke a neopodstatnené argumenty, ktoré tu už opakujete niekoľkokrát po sebe vy aj pán predseda vášho poslaneckého klubu, že KDH nie je zodpovedné, KDH nebolo ochotné a KDH nechcelo rokovať. KDH chcelo a ponúklo rokovania tam, kde takéto rokovania prebiehať majú. A chceli sme, aby sme o tomto probléme rokovali v prvom rade odborne. Ale vy z toho robíte jednu politiku, naozaj politiku populistickú, pretože zrazu ste sa ocitli v konfrontácii s percentami, s vaším akýmsi hľadaním svojho miesta na slovenskej politickej scéne. A mne je úprimne ľúto, pani poslankyňa, práve vás, lebo vy ste niekoľkokrát prejavili svoje odborné predpoklady na to, aby ste mohli vecne a odborne diskutovať s pánom ministrom, či už o strednom školstve alebo o vysokom školstve. Stretli sme sa v Častej-Papierničke, kde ste pre niekoľko sto pedagógov na základných školách robili prezentáciu projektu Infovek. A spolu sme o tom hovorili. A preto mi je ľúto, že skĺzavate naozaj do jednej demagogickej, politickej, populistickej roviny. A toto mi na tom vadí, že sa nevenujete vecnému problému, ktorý teraz riešime a ktorý ja považujem za viac ako len za to, že by sme na tomto mali získavať svoje politické preferencie. Nepomôže vám to, naozaj vám to nepomôže, robte, čo chcete, útočte na ministra, ako chcete, vyjadrujte sa, ako chcete, ale v tejto chvíli s vami súhlasiť nemôžem. Je mi ľúto naozaj, že sa nevyjadrujete vecne, ale viacej politicky a stranícky.
Laššáková, Jana, podpredsedníčka NR SR (2013-03-26):
Chce zaujať k rozprave stanovisko, pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. Teraz nasleduje prvé čítanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov a zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov . Návrh zákona má tlač 418, návrh na jeho pridelenie na prerokovanie výborom je v rozhodnutí č. 399. Dávam slovo poslancovi Ľudovítovi Kaníkovi, aby návrh zákona uviedol. Nech sa páči, pán poslanec, máte slovo.
P. Paška, predseda NR SR: (2008-09-04):
Chcem uviesť, že podľa čl. 88 ods. 2 ústavy na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená najmenej 76 poslancov. Teraz poprosím, pani spravodajkyňa, nech sa páči, máte slovo.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme. (Hlasovanie.) Prítomných 122 poslancov, za 83, zdržalo sa 24 a 15 nehlasovali. Konštatujem, že tento návrh sme schválili , to znamená, zákon prerokujeme v druhom čítaní. Nech a páči.
Glváč, Martin, podpredseda NR SR (2016-12-08):
S reakciou pán poslanec Jurzyca.
Šimečka, Michal, podpredseda NR SR (2023-11-22):
Ďakujem veľmi pekne. A s reakciou na faktické poznámky pán poslanec Dvořák.
Pellegrini, Peter, predseda NR SR (2015-09-18):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 123 poslancov, za hlasovalo 108, zdržalo sa 15. Sme v treťom čítaní . Otváram rozpravu. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Grendel, Gábor, podpredseda NR SR (2022-05-19):
Pozerám sa, či pán poslanec má doplňujúcu otázku. Vyzerá, že áno. Tak nech sa páči.
Bužo, Lukáš, poslanec NR SR (2024-01-19):
Ďakujem za slovo. Ďakujem ti, Gábor, za tvoju rozpravu, ktorá je vždycky plná dobrých argumentov, plná konštruktívnych znakov, aj takých ľudských vecí, ktoré sa dotýkajú obyčajných ľudí. A mňa zaujal ten moment, keď si hovoril o tom mocenskom rozhodnutí, kedy pán premiér, ako si povedal, neuvážene asi povedal toto slovo. Táto novela je tak citlivá alebo tento zákon je tak citlivý, že sa dotýka skoro všetkých oblastí, ktoré len môžme mať a akúkoľvek oblasť by sme otvorili, tak by sme zistili, že tento zákon sa dotýka aj tejto oblasti. A mne to príde také absurdné, že ak máme moc, tak môžem úplne všetko a môžme naozaj zasahovať do každej oblasti. Ale oni si absolútne neuvedomujú, že tie oblasti, do ktorých zasahujú, sa dotýkajú ľudí, obyčajných ľudí, ktorých sa to dotkne v každom smere. A už toľkokrát sa tu opakovalo, ako to ohrozí tých ľudí, ako tí ľudia budú poškodení. Na opačnej strane zase tých, ktorých poškodia, tak oni sa nebudú môcť domáhať práva. Nebudú môcť sa cítiť tu bezpečne, lebo keď, keď vlastne ich niekto okradne, tak nič sa nedeje, veď neurobil až taký zločin, aby sme ho potrestali, aby to už nezopakoval. A vy sa môžme vysporiadať s tým, že my sme to tak rozhodli, lebo my máme moc. (Potlesk.)
Grendel, Gábor, podpredseda NR SR (2020-10-20):
S reakciou na faktické poznámky, pán poslanec Blaha.
Hrušovský, Pavol, podpredseda NR SR (2010-08-10):
Prerušujem rokovanie schôdze Národnej rady. Budeme pokračovať o 14.00 hodine rozpravou, v ktorej ako prvý rečník vystúpi pán poslanec Nagy, po ňom pán poslanec Zajac a posledná písomne prihlásená do rozpravy je pani poslankyňa Sabolová. Prajem vám príjemnú dobrú chuť, páni poslanci. (Prerušenie rokovania o 12.08 hodine.) (Pokračovanie rokovania o 14.00 hodine.)
Pčolinský, Peter, podpredseda NR SR (2023-03-16):
Ďakujem. Teraz bude nasledovať ďalšia otázka pána poslanca Svrčeka na ministra životného prostredia. Otázka znie: „Vláda vyhlásila mimoriadnu situáciu v roku 2020 v súvislosti s PCB látkami na Slovensku. Aktuálne je „vyčistená“ ošipáreň, PCP látky v sudoch z nich sú uzatvorené v kontajneroch, to bolo na jeseň 2021 a uložené zatiaľ na neznámom mieste pre verejnosť. Aktuálne prebieha súťaž na firmu, ktorá PCB látky v nich zneškodní, cca 150 ton odpadov, pričom suma, ktorá bola na to vyčíslená, bola 500-tisíc euro. Budú sa riešiť aj ďalšie miesta, kde by mohli byť ďalšie PCP látky uložené?“
Raši, Richard, podpredseda vlády SR pre investície a informatizáciu (2019-11-28):
Ďakujem pekne, pán poslanec. Áno, je návrh pokračovať v týchto aktivitách a možno sa vrátim aj do kraja, kde ste vy pôsobili dlhoročne ako župan. Máme už mnohé okresy, ktoré majú podobné problémy ako najmenej rozvinuté okresy napriek tomu, že miera evidovanej nezamestnanosti je tam nízka, ale tie problémy majú preto, lebo mnohí ľudia robia v zahraničí. Čiže chceli by sme navštíviť aj tie okresy a venovať sa aj ich špecifickým problémom napriek tomu, že naozaj tá nezamestnanosť tam taká nie je. Ale ako som povedal, problémy a tak isto podpora miest a obcí je takisto potrebná, ako tomu je aj v súčasne definovaných najmenej rozvinutých okresoch. Ďakujem pekne.
K. Tóthová, poslankyňa: (2001-09-18):
I. Presperín, podpredseda NR SR: Mne je to jasné, mne je to jasné, ale za ten čas, prosím, keby ste pokračovali vo svojom vystúpení v rozprave. A ja počas vášho vystúpenia požiadam, aby boli zavolaní tí ministri vlády Slovenskej republiky, ktorých sme schválili skutočne uznesením Národnej rady, tejto Národnej rady, aby boli prítomní počas rokovania. Nech sa páči.
Paška, Pavol, predseda NR SR (2013-11-29):
(Hlasovanie.) 136 prítomných, 114 bolo za, 21 sa zdržalo, 1 nehlasoval. Schválili sme zákon č. 523 o rozpočtových pravidlách verejnej správy. Pán poslanec Kamenický uvedie v druhom čítaní hlasovanie o vládnom návrhu zákona č. 583 o rozpočtových pravidlách územnej samosprávy. Je to tlač 712. (Hlasovanie o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 712.)
Richter, Ján, poslanec NR SR (2011-09-14):
Ďakujem pekne za slovo. Ja len úvodom chcem povedať, že sa mi vôbec netrasú ruky, keď počúvam vystúpenie pána ministra. Možno niečo iné. To pomenujem v tej ďalšej časti. Jedna prvá poznámka, pán minister. Dnes nie je premiérom Robert Fico, dnes je premiérkou Iveta Radičová. To stretnutie naše je tu zvolané kvôli tomu, aby skladala účty a zodpovedala na otázky, ktoré predkladatelia uviedli v návrhu na vyslovenie nedôvery za prvý rok jej vládnutia. Ficovi vystavili vysvedčenie voliči plus 5 % za štyri roky jeho vládnutia počas krízy. To je výsledok, ktorý ohodnotili voliči. Možno by ste sa vy mal pozrieť do svojej vlastnej strany, po roku máte polovicu percent z toho, čo ste mali. Ak takto pôjdete, tak o tri roky budete mať mínus 3 %. Skúste sa nad týmto zamyslieť. Ale, ak dovolíte, vy ste sa bol niekde vyjadril, že pochádzate z pomerne zo zložitých sociálno-ekonomických pomerov v rodine. Skôr by som očakával, že by u vás viac dominovala pokora a možno aj solidarita aj s tými ľuďmi, ktorí dnes aj vašou zásluhou a zásluhou pani premiérky a tejto koalície veľmi ťažko žijú, lebo u mnohých ľudí je postavená životná stratégia na orientácii na prežitie. Nehovorím tu už vôbec o dôstojnosti. A teraz ešte dve poznámky také veľmi osobné smerom k vám. Nestáva sa často v tejto snemovni ani vo výboroch to, čo sa udialo smerom k vám. Vaši koaliční partneri si na výbore vyžiadali time, aby vás ukľudnili vzhľadom na vaše nevhodné konanie. Opakujem, vaši. V tejto snemovni minulý týždeň ste tiež ukázal, aký ste veľký človek tým, že keď ste sem prišiel neskoro a celá snemovňa na vás čakala, a vy ste nemal ani toľko ľudskosti v sebe, že by ste sa bol ospravedlnil... (Prerušenie vystúpenia časomerom.)
P. Hrušovský, podpredseda NR SR: (2002-05-28):
(Hlasovanie.) 106 prítomných, 34 za, 43 proti, 26 sa zdržalo, 3 nehlasovali. Návrh sme neschválili. Ďakujem pánovi predkladateľovi, pánovi spoločnému spravodajcovi. Teraz poprosím pána poslanca Kvardu, ktorý bol poverený gestorským výborom ako spravodajca k prerokúvaným dvom návrhom skupiny poslancov na vydanie zákona, ktorým sa mení a dopĺňa zákon 369/1990 Zb. o obecnom zriadení . Budeme najskôr hlasovať o tlači 1548, ktorého predkladateľom za skupinu poslancov bol pán poslanec Tatár . Pán poslanec Kvarda. J. Kvarda, poslanec: Ďakujem pekne, pán predsedajúci. Navrhujem prerokovať návrh zákona skupiny poslancov v druhom čítaní.
Demečko, Dávid, poslanec NR SR (2024-10-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predsedajúci, hlasovať. Ďakujem.
Jurinová, Erika, podpredsedníčka NR SR (2014-01-31):
Ďakujem pekne, pán predkladateľ. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Anne Vittekovej.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 143 prítomných, 89 za, 54 sa zdržalo. Návrh sme schválili.
Paška, Pavol, predseda NR SR (2013-05-31):
Ďakujem, pán spravodajca. Otváram rozpravu. Nemám písomnú prihlášku. Pýtam sa, či má niekto záujem vystúpiť v rozprave. Pán poslanec Mihál. Končím možnosť sa prihlásiť do rozpravy. Nech sa páči, máte slovo.
P. Paška, predseda NR SR: (2010-03-10):
Budeme pokračovať o minútu. Poprosím všetky kolegyne a kolegov, ak nemajú záujem o rozpravu, aby radšej opustili rokovaciu miestnosť. (Prestávka.) (Po prestávke.)
Tomáš, Erik, poslanec NR SR (2021-09-22):
Už môžem asi.
Zs. Simon, minister pôdohospodárstva SR: (2006-02-03):
Hlavným dôvodom predaja akcií bol pokles nominálnej hodnoty akcií UniBanky a následné znižovanie hodnoty majetku štátu v nej v minulom období. Uvedený percentuálny podiel predstavuje zanedbateľný podiel na akcionárskych právach ministerstva pôdohospodárstva v UniBanke. UniBanka stratila poľnohospodársky charakter, ktorý mala jej predchodkyňa Slovenská poľnohospodárska banka, ktorej zakladajúcim akcionárom bolo aj Ministerstvo pôdohospodárstva Slovenskej republiky s 8,32 % akcionárskych podielov. Ďalším podnetom k rozhodnutiu o predaji akcií bola aj ponuka majoritného akcionára UniBanky, a. s., na odkúpenie akciových podielov od drobných akcionárov UniBanky, medzi ktorých patrí aj ministerstvo pôdohospodárstvo. Získané finančné prostriedky z predaja uvedených akcií uvažuje ministerstvo pôdohospodárstva použiť na vykrytie nezabezpečených finančných potrieb rezortu pôdohospodárstva prostredníctvom predloženia návrhu na použitie finančných prostriedkov z predaja akciového podielu UniBanky na rokovanie vlády. Materiál bol prerokovaný vo Výbore Národnej rady pre financie, rozpočet a menu, ktorý odporučil materiál zaradiť na prerokovanie do pléna. A taktiež tento výbor s gestorským výborom, Výborom Národnej rady pre pôdohospodárstvo, predkladaný materiál odporučili schváliť. Vážené pane poslankyne, vážení páni poslanci, žiadam vás o podporu tohto materiálu. Ďakujem za pozornosť, pán predsedajúci, skončil som.
Žiga, Peter, podpredseda NR SR (2024-02-15):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Šefčík, Marek, poslanec NR SR (2023-03-21):
Ďakujem pekne za slovo. Pán poslanec Valášek, kolega, pre mňa je zlé, ak sa stavia človek proti človeku, ak nie sme tolerantní, ak súdime. Beriem každého jedného človeka ako ľudskú bytosť s dôstojnosťou, ktorá jej patrí. Nebudem reagovať na predkladaný zákon a rozoberať motivácie predkladateľov, lebo nemám o ich motivácii vysokú mienku. Ale ty si sa, kolega, dotkol aj Anky Záborskej a hodil si ju do toho istého súdka a zamrzelo ma to. Pretože ak si narážal na, konkrétne na zákon o rodnom čísle, tak myslím si, že by sme sa mali držať striktne faktov. Fakty predkladateľka zdôvodnila a hovorila aj o tom, že podľa pohlavia delíme ľudí na mužov a ženy v súvislosti s občianskym preukazom a na nich sa potom viažu ďalšie zákony, odchod, skorší odchod do dôchodku, nemožnosť pre ženy zdvíhať ťažšie bremená v práci a tak ďalej a tak ďalej. Je to naviazané na kopec iných zákonov a spôsobí to obrovské problémy. Preto by sa číslo v občianskom nemalo meniť, ako si kto zmyslí, ale na základe toho, aké sú tam chromozómy, XX alebo XY. Opakujem, že som tolerantný k človeku ako božiemu... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-03-23):
Áno, ďakujem pekne, pani poslankyňa. Otváram týmto všeobecnú rozpravu. Písomne sa do rozpravy prihlásili za kluby, za ĽSNS pán poslanec Drobný, SMER – SD pán poslanec Kéry a za SaS pani poslankyňa Kiššová. A za jednotlivcov pán poslanec Ľuboš Blaha, pán poslanec Milan Laurenčík, pán poslanec Eugen Jurzyca, pani poslankyňa Natália Grausová a pán poslanec Ondrej Dostál. Nech sa páči, pán poslanec Drobný, máte priestor.
Janiš, Stanislav, poslanec NR SR (2011-09-14):
Ďalej budeme hlasovať o treťom pozmeňujúcom návrhu, ktorý predložil pán poslanec Matej.
Laššáková, Jana, podpredsedníčka NR SR (2014-03-18):
Na vystúpenie pána poslanca s faktickou poznámkou pán poslanec Martvoň, pán poslanec Novotný. Končím možnosť prihlásiť sa s faktickými poznámkami. Nech sa páči, pán poslanec Martvoň.
Paška, Pavol, predseda NR SR (2014-07-09):
(Hlasovanie.) 133 prítomných, 73 proti, 60 sa zdržalo. Návrh sme neschválili.
Hrušovský, Pavol, podpredseda NR SR (2011-03-29):
Hlasujeme o šiestom pozmeňovacom návrhu, ktorý predložil pán poslanec Baška. (Hlasovanie.) 148 prítomných, 148 za návrh. Návrh sme schválili. Prosím ďalší návrh.
Melicher, Igor, poslanec NR SR (2023-10-25):
Sľubujem. (Potlesk.)
Fecko, Martin, poslanec NR SR (2023-03-17):
Ďakujem pekne. Takže keďže je nás tu takto poskromne a musím povedať, že za moju históriu, čo som v parlamente, tak stále obyčajní mali na konci toho týždňa, ich zákony išli, takže dobre. Nebudem sa k tomu vracať, čo už povedal tu kolega predkladateľ Jozef Pročko. Hovorím iba jedno, chceme, aby poľovníctvo sa dostalo na tú úroveň aj vážnosti, ako to malo niekedy, aby sme nespôsobovali škody ani poľnohospodárom, ani lesníkom, pretože, keď hobby, koníček má určovať môj hospodársky výsledok, tak nehnevajte sa, to je scestné. Takže máme tam, ako povedal aj kolega Pročko, určité veci aj pre tých, čo sú užívatelia poľnohospodárskeho pozemku, ale aj užívatelia poľovného revíru. Takže dávame tam určité podmienky a myslím, že aj tie náhrady škody sa budú následne aj po dvoch rokoch, keď sa nebude robiť náprava, kompenzovať zo strany poľovníckeho združenia. Keďže už dneska vieme, že do parlamentu nový zákon o poľovníctve nepríde v tomto volebnom období, takže aspoň náš pozmeňujúci návrh, ktorý sme tu dali a chcel by som vás poprosiť, aby ste ho po prvom čítaní do druhého čítania postúpili, tak aspoň jeden výstrel, aby sme v tomto volebnom období, čo sa týka poľovníkov, dali. Komora bude dobrovoľná a my ju vôbec nerušíme. Ja som aj kolegovi Lebockému povedal, keď tu bol ako poslanec Národnej rady, predseda poľovníckej komory, ja by som bol hrdý, keby som bol predsedom takého združenia, takej komory, kde dobrovoľne ľudia dávajú príspevky, lebo vedia, že takú dobrú robotu robím. Takže je to super a hrdý som tým, že pozrite, aké perfektné máme výsledky. Takže, vážení, tých 2,5 milióna, ktoré momentálne komora si ročne vyberá od poľovníkov ako na lístkoch, tak aj na revíroch, pôjde do štátneho rozpočtu a delegujeme právomoci na okresné úrady, resp. na ministerstvá, čo sa týka jednotlivých lístkov, resp. skúšok, ktoré sú tam. Takže, vážení, chcem vás veľmi pekne poprosiť, nechceme žiadnu privatizáciu poľovníctva, žiadne rušenie poľovníctva. V pozmeňujúcich návrhoch je ešte aj to ľudové poľovníctvo, ako tu bolo spomenuté, upresníme a chceme aj to, aby na počet hektárov, čo sa týka 100 alebo 200 hektárov, bol aj určitý počet poľovníkov, aby to nebolo tak, že sú piati poľovníci v združení a majú 3 000 hektárov, čo ani ten revír nepoznajú. Tam ani neobíde ho, takže chceme aj túto možnosť v druhom čítaní cez pozmeňujúci návrh dať do tejto našej novely celého terajšieho poľovného zákona. Vážení poľovníci, berte na vedomie, že chcem vám pomôcť, aby ste boli hrdí, že ste poľovníkmi a v prvom rade vlastníci, ktorí sú vlastníkmi pozemkov, na ktorých sa vykonáva poľovnícke právo, mali toto právo poľovníctva môcť vykonávať. Takže žiadne rušenie, ale zľudovenie a by som povedal, že po spravodlivej línii urobené poľovnícke pozmeňovacie návrhy v zákone o poľovníctve. Naši predkovia nám odkazujú, aby sme žili tak, aby bolo aj chleba, aj neba. Ďakujem veľmi pekne.
Bublavý, Dušan, poslanec NR SR (2017-02-02):
Pán kolega Viskupič, musím konštatovať, že mne to tak pripadá, tvoj návrh, aby boli dvojkolové komunálne voľby, aby sa komunálna politika organizovala tak ako veľká politika. Aby bolo druhé kolo v samospráve, či už voľba richtára, alebo primátora, aby bola dvojkolová. Všetci proti jednému. A to je vaša alternatíva, pravice a opozície. Veď spravodlivejšie voľby na dedine, kde niekedy v niektorých dedinách nekandiduje nikto, to mám na mysli tie menšie dediny okolo sto obyvateľov, sú radi tí občania, keď niekto ide vôbec kandidovať, nie ešte aby išli do druhého kola. A keďže málo ľudí chodí do tých jednokolových volieb, tak, prosím vás, keď dáme druhé kolo a druhé kolo je to naozaj, štúdia dokázala alebo aj samotné výsledky, že o 50 % ľudí ide menej voliť. No tak, prosím vás, kto potom príde voliť? Kto bude richtárom? Alebo ešte tá alternatíva, že v niektorých obciach kandiduje len jeden. No tak dáme druhé kolo, lebo ten jeden možno nepríde, zlomí si ruku, nohu alebo zomrie. Veď naozaj berme, berme pragmaticky aj komunálnu politiku, lebo jej začíname ubližovať. A tak ako druhé kolo potvrdilo, a stále sa oháňate poväčšine Banskou Bystricou, no to druhé kolo dokázalo, že sa dostalo ĽS – Naše Slovensko k vedeniu Banskobystrického kraja. Takže nie je to, nikto si nemôže byť istý, čo sa stane v tom druhom kole. Takže teraz, ak má niekto nejakú veštiacu guľu a povie teraz, to druhé kolo je dobré, no tak mi to niekto dopredu ukážte, aby... (Prerušenie vystúpenia časomerom.)
Matejičková, Zuzana, poslankyňa NR SR (2024-10-02):
Pán predsedajúci, ďakujem veľmi pekne. Dovolím si len tak krátko, keďže aj pán Hargaš vôbec nehovoril o predrečníkovi, ale celý čas o nás, tak len pán Hargaš bol štátnym tajomníkom u pani Remišovej, že? Takže ste tam, vláda Progresívneho Slovenska aj u pani Remišovej, dajte si to do vášho pexesa a pani Remišová robila tiež také pexeso, kde po ňom zomierali ľudia, tak si vytvorte nové políčko, dobre? Nezabúdajme na takéto veci. A teraz k pánovi Stachurovi, ktorý je doktor, a používali ste vo vašom vystúpení slová ako optimálne a optimalizovať. Tiež ste pôsobili v rôznych vedúcich a poradenských pozíciách na úrade vlády, respektíve radili ste pánovi premiérovi Matovičovi v roku 2021, boli ste taktiež štátnym tajomníkom, myslím, že len nejaký rok, ale boli ste u pána Krajčího na ministerstve zdravotníctva a myslím, že práve aj za vás sa modlila tá slávna salara banda za vašu múdrosť. Tak len škoda, že sa nemodlili aj za to, aby ste nerozvrátili verejné financie počas covidu – pán Hargaš, si robte ďalší terčík – za jednu miliardu, lebo vy sa len smejete na tom, ale boli ste to vy, takíto štátni úradníci na vysokých postoch, ktorí ste zadlžovali Slovensko, a teraz sme to my, ktorí musíme ozdravovať verejné financie a vôbec nie tak ako vy za sedem miliárd, tak si myslím, že keby to bol váš apolitický pán Ódor, tak asi by bola rozpustená Slovenská republika. Aby ste mali aj nejaké čísla, samozrejme, to bolo aj slávne druhé Slovenské národné povstanie, ale aj expirované vakcíny alebo zaplatené vakcíny, ktoré sa v živote ani nedostali sem na Slovensko, prípadne to bol Sputnik, ktorý prišiel, odletel, priletel, ľudia sa s ním chceli, nechceli zaočkovať. Takže toto ste boli vy a vy sa teraz, pán Hargaš, smejete slovenskému občanovi práve do tváre. Ďakujem pekne.
Glváč, Martin, podpredseda NR SR (2017-03-24):
Nech sa páči, pani poslankyňa Grausová.
Hlina, Alojz, poslanec NR SR (2013-09-11):
Prosím vás, dajte mi minútu, naformulujem procedurálny návrh.
Bugár, Béla, podpredseda NR SR (2018-05-11):
Na vystúpenie pána poslanca s faktickými poznámkami traja. Končím možnosť sa prihlásiť. Pán poslanec Farkašovský.
Paška, Pavol, predseda NR SR (2012-08-08):
Pani poslankyňa Vaľová.
Blanár, Juraj, podpredseda NR SR (2021-04-01):
Ďakujem. Konštatujem, že Národná rada zvolila pána Tomáša Cabana za člena Rady Rozhlasu a televízie Slovenska za oblasť práva na funkčné obdobie do 10. februára 2027. Teraz, pán overovateľ, prosím, aby ste oznámili výsledok hlasovania o návrhu na voľbu člena Rady pre vysielanie a retransmisiu (tlač 448) na funkčné obdobie do 16. februára 2023.
Šeliga, Juraj, podpredseda NR SR (2020-04-07):
Ďakujem pekne. Vystúpili v rozprave všetci prihlásení, preto vyhlasujem rozpravu za skončenú. Chce k rozprave zaujať stanovisko pán navrhovateľ, pán minister? Áno. Nech sa páči.
Pročko, Jozef, poslanec NR SR (2023-06-21):
Ďakujem veľmi pekne. Musím povedať a chcem reagovať na pani Garstkovú, že si vážim to, čo pán Petras robí a naozaj takých ako on je, sú desiatky, ba stovky. Dnes pán Petras dal status na sociálnu sieť, v ktorom napísal, že dnes sa bude hlasovať v druhom kole o zmene zákona. „OĽANO a priatelia zmenili názor a sú za znárodnenie chaty. Klement Gottwald by mal z nich radosť.“ Chcem pánovi Petrasovi povedať, že naozaj si to vážim, ale nič nechceme znárodňovať, pretože tá chata je v štátnom, je to štátny majetok. Ja som za to, aby sme pánovi Petrasovi dali do prenájmu túto chalupu, pretože naozaj tam vybudoval veľa vecí, ale tak ako on, vybudovali veľa vecí stovky podnikateľov, ktorí podnikajú v takýchto chatách. A keď spravíme to, že mu, teda súhlasíme s tým, aby si to mohol odkúpiť, tak potom to musíme spraviť každému jednému podnikateľovi na Slovensku, ktorý podniká v takomto majetku. Takže keď chceme byť spravodliví, poďme to robiť takto. Ja teda som za to, aby sme mu to prenajali na tých 15 rokov, nech to má, lebo naozaj zveľadil to a vážim si jeho prácu. Ale nie je pravda, pán Petras, že vám chceme niečo znárodniť. Ďakujem.
Ježík, Jozef, poslanec NR SR (2018-03-14):
Prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, že výbory prerokujú návrh zákona do 4. mája 2018 a gestorský výbor do 9. mája 2018.
Danko, Andrej, predseda NR SR (2019-05-16):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Kolesárovi, nech sa páči.
Pleštinská, Zita, poslankyňa NR SR (2023-03-16):
Ďakujem, pán minister. Stavebný zákon, ktorý prešiel za 40 rokov počtom zmien, sa pomaly zberá do dôchodku. Nádejáme sa, že oba zákony – zákon o územnom plánovaní a zákon o výstavbe – splnia svoje ciele a príde ku skráteniu doby konania. V súčasnosti, ako ste spomínali, máme nielen jeden, ale máme tri poslanecké návrhy zákonov o zmene a doplnení niektorých zákonov v súvislosti s reformou stavebnej legislatívy. Sú to veľmi dôležité zákony, ktoré sa dotýkajú viacerých rezortov. Keďže sú to poslanecké návrhy zákonov, chýbajú mi stanoviská jednotlivých ministerstiev, z ktorých sa delimitujú kompetencie v oblasti stavebnej legislatívy, a potom tých stavovských organizácií, ako je napríklad stanovisko Komory architektov, Komory stavebných inžinierov. Keďže sa berie obciam prenesený výkon štátnej správy v oblasti stavebnej legislatívy, tiež mi chýbajú stanoviská stavovských organizácií zastupujúcich obce, ako sú ZMOS, Únia miest Slovenska a SK8. Ja verím, že nájdeme vlastne nejaký konsenzus, lebo dokonca, čo sa týka vlastne legislatívy, prechodu tých kompetencií zo životného prostredia, máme dva zákony. Jeden z dielne, by som povedala, ako síce poslanecké, ale z dielne pána podpredsedu Holého a jeden zase z ministerstva životného prostredia a neviem si predstaviť, ako dokážeme všetko tak zladiť, aby sme vlastne v týchto zákonoch neurobili vlastne problémy, ktoré potom bude musieť vlastne Úrad pre územné plánovanie a výstavbu riešiť. Tak verím, že aj s pánom podpredsedom aj s pánom šéfom úradu nájdeme nejaký konsenzus, aby sme mohli vlastne všetky tieto delimitačné zákony akože schváliť. Takže tie stanoviská tých jednotlivých stavovských organizácií bolo dobré, keby sme mali, aby sme mohli vlastne o tom, o týchto zákonoch rokovať.
P. Hrušovský, predseda NR SR: (2004-09-09):
J. Ševc, poslanec: Ďakujem pekne, pán predseda. Pán predseda vlády, ja si uvedomujem, že váš čas je drahý a že nie každého môžete prijať, i keď sa žiada nielen ona sama, ale viacerí obyvatelia Slovenska, ale taký výkon ako ona podala, ak to mám v športovej terminológii hovoriť, peši z Košíc do Bratislavy, stálo by za to a ja sa prihováram aj napriek tomu, že ste vo vláde hovorili o týchto problémoch a pán Csáky je na to zrejme dostatočná osobnosť, že i napriek tomu a z toho ľudského hľadiska by ste sa mohli s ňou stretnúť. Ďakujem.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 135 poslancov, za 86, zdržalo sa 45, 4 nehlasovali. Uvedený návrh sme schválili.
Bublavý, Dušan, poslanec NR SR (2011-03-31):
V § 7b by som si dovolil povedať, kde sú správne delikty a kde chcem podložiť tie predošlé slová. V bode 1 správneho deliktu sa v úseku používanie jazykov menšín dopustí orgán verejnej správy, ktorý v obci podľa § 2 ods. 1 neumožní občanovi Slovenskej republiky, ktorý je osobou patriacou k národnostnej menšine, komunikovať v ústnom alebo písomnom styku v jazyku menšín alebo ho o takejto možnosti neinformuje. V bode d) neposkytne na požiadanie úradný formulár vydaný v rozsahu jeho pôsobnosti a v jazyku menšiny. V bode h) neposkytne podpredsedovi vlády informácie a písomné podklady, tomu nerozumiem. A v bode 4: Ak úrad zistí porušenie povinnosti, môže úrad uložiť pokutu 50 až 2 500 eur. To je myslím, že hanba.
Remišová, Veronika, poslankyňa NR SR (2024-09-17):
Ďakujem, mám dva. Prvý návrh sa týka, výbor pre nezlučiteľnosť funkcií sa stretne 12.30 h v našej obvyklej miestnosti výboru. Druhý procedurálny návrh sa týka návrhu potlesku pre záchranné zložky, hasičov a dobrovoľníkov, ktorí pomáhali pri odstraňovaní následkov povodní. Ďakujem.
M. Číž, podpredseda NR SR: (2007-12-06):
Teraz dávam slovo spoločnému spravodajcovi. Nech sa páči.
P. Paška, predseda NR SR: (2006-12-06):
(Hlasovanie.) 141 prítomných, 140 za, 1 sa zdržal. Konštatujem, že uvedené body zo spoločnej správy sme schválili. Ďalšie body.
Zmajkovičová, Renáta, podpredsedníčka NR SR (2012-09-19):
Pán poslanec Beblavý. Ďakujem. Pán poslanec Mikloško teraz do rozpravy. Nech sa páči.
Dostál, Ondrej, poslanec NR SR (2017-06-14):
Ďakujem kolegovi Osuskému za tú reakciu. Naozaj je ťažké reagovať po kolegoch, ktorí povedali veľkú časť toho, čo som už ja chcel povedať, a teda špeciálne, špeciálne po ňom, ktorý to povedal ešte aj sebe vlastným spôsobom. A teda oceňujem tú myšlienku, že škoda, že sa toho nedožil Alexander Mach, lebo s Lorencom by, s Alojzom Lorencom by vytváral vhodné personálne zloženie pre inštitúciu podľa predstáv zrejme časti koalície. Ja by som len teda doplnil, že je príznačné, že tento návrh zákona vyvoláva pozitívnu odozvu práve v laviciach fašistických poslancov. Je to niečo podobné, ako keď SNS prišla s návrhom na zvýšenie tej hranice pre registráciu nových cirkví a náboženských spoločností a najhorlivejšie tento návrh SNS obhajovali práve fašisti. Vy ste to hovorili tak, v takej trošku decentnejšej, uhladenejšej forme a oni to povedali úplne napriamo. Tak možno by ste sa mohli zamyslieť, že keď teraz prichádzate s týmto návrhom a niekto ho kritizuje, tak kto vás bráni? Bránia vás fašisti. A nehovorím, že škoda, že tu dnes v parlamente nesedí komunistická strana, lebo to je dobré a zlé, že nie je zakázaná, ale keby sedela v parlamente komunistická strana, tak nepochybne aj z jej strany by sa vášmu návrhu dostalo zaslúženej podpory a tiež by to nebola náhoda.
Janckulík, Igor, poslanec NR SR (2020-02-21):
Ďakujem za slovo, určite súhlasím s kolegom, ktorý spomenul, že zo Slovenska sa stane tranzitná krajina do 3,5 tony, hlavne pre dodávkové vozidlá, a mne je len ľúto, že vlastne tento návrh zákona je návrhom zákona vlády. A môžeme si pripomenúť programové vyhlásenie vlády, čo sa týka cestnej dopravy: „Vláda sa zaväzuje udržať vysoké tempo výstavby diaľnic a rýchlostných ciest. Výstavba diaľnic D1 medzi Bratislavou a Košicami je aj naďalej najdôležitejšou prioritou vlády pri výstavbe diaľnic. Cieľom vlády je umožniť motoristickej verejnosti už od roku 2020 využívať všetky diaľničné úseky. Vláda bude pokračovať v rozvoji dopravnej infraštruktúry, osobitne rýchlostných ciest R2, R3, R4, R7. Bude pokračovať v budovaní diaľničného prepojenia s Poľskom, okrem pokračovania vo výstavbe na diaľnici D3 naprieč regiónom Kysúc sa sústredí na prípravu na výstavby východného prepojenia od Prešova na Poľsko prostredníctvom rýchlostnej cesty R4. Najvyššou prioritou na tomto cestnom ťahu je severný obchvat Prešova a v závislosti od výšky disponibilných zdrojov financovania sa bude pokračovať smerom na sever v úsekoch s najvyššou intenzitou. Na Orave sa sústredí na výstavbu rýchlostnej cesty R3. V záujme vlády je pokračovať aj vo výstavbe južného ťahu R2 medzi mestami Zvolen a Košice. Vláda bude pripravovať prepojenie Banskej Bystrice s D1 rýchlostnou cestou.“ (Ruch v sále.) Prosím vás kolegov, trošku tichšie, lebo sa nedá sústrediť.
Blanár, Juraj, podpredseda NR SR (2021-05-04):
Ďakujem, pán spoločný spravodajca. Otváram rozpravu. Konštatujem, že do rozpravy som obdržal jedinú písomnú prihlášku a je to pani poslankyňa Katarína Hatráková, ktorej udeľujem slovo. Má vymedzený čas 20 minút na vystúpenie (odznelo mimo mikrofónu) vystúpenie, nech sa páči.
Zelník, Štefan, poslanec NR SR (2019-01-30):
Vážený pán predsedajúci, ďakujem pekne. Neviem, či som tam dobre pochopil, pani kolegyňa, ale hovorili ste o susednej krajine, o Ukrajine, že tam je teda nejaký problém, ktorý by mala vyvolávať Ruská federácia, alebo nechcem povedať, že Ukrajina je naozaj tragédia, ak 1. januára Porošenkov režim oslavuje Banderu a pochodujú banderovci a sú vyznamenávaní za to, čo robili počas 2. svetovej vojny. Dokonca keď si prečítate históriu, tak dokonca aj samotní Nemci a Gestapo písalo domov a vyjadrovalo hrôzy o tom, čo tieto skupiny robia so svojím vlastným obyvateľstvom. Toto by ste mali pranierovať a nie to, že tu sú nejakí motorkári, ktorí sa prevezú po krajine a idú položiť kvety k padlým svojim proste spolurodákom. Ďakujem.
Bugár, Béla, podpredseda NR SR (2017-03-23):
Ďakujem pekne. Otváram rozpravu a pýtam sa, či sa hlási niekto ústne do rozpravy. Nie. Vyhlasujem rozpravu za skončenú, zároveň prerušujem rokovanie o tomto bode programu a prerušujem tiež rokovanie, budeme dobrú chuť. (Prerušenie rokovania o 11.59 hodine.) (Pokračovanie rokovania o 14.00 hodine.)
Gál, Gábor, poslanec NR SR (2014-02-05):
Chcem nad rámec spravodajskej informácie zaujať svoje stanovisko. Ja s týmto predmetným návrhom hlboko súhlasím a by som povedal, že treba ísť ďalej. Rozhodcovské súdy, ako ich poznáme, že pomáhajú tým štátnym súdom, tej tretej moci v štáte rozhodovať v obchodných veciach alebo v tých veciach, ktoré môžu rozhodovať rozhodcovské súdy, ako to poznáme z civilizovaného sveta, sa u nás vôbec neosvedčili. Rozhodcovské súdy sú cieľom alebo skôr prostriedkom toho, ako toho poctivého, toho v tom procese, v tom zmluvnom záväzkovom vzťahu slabšie postaveného obrať o jeho práva. V spotrebiteľských sporoch je to úplne jednoznačné. Tieto inštitúcie, nebankovky, rôzne pôžičkárne využívajú spriaznené právnické osoby – rozhodcovské súdy – na to, aby aj cestou, keď je spor cestou týchto rozhodcovských súdov, bohužiaľ, dospeli k záveru, že im je priznané právo z tej spotrebiteľskej zmluvy. A, bohužiaľ, a chcem to tu prízvukovať pri tomto návrhu, o nič lepšie to nie je aj v takých záväzkových vzťahoch, kde tie strany nie sú až tak neporovnateľne v inej rovine. A, bohužiaľ, musíme posvietiť na tie rozhodcovské súdy asi s iným návrhom alebo možno doplnenie tohto návrhu, lebo také nekalosti, aké poznáme ako praktizujúci advokát v prípadoch rozhodovacích súdov, to, to proste ani neviete predstaviť, že nanútené zmluvy dodávateľom alebo zmluvným partnerom obsahujú klauzulu o rozhodcovskom súde, o rozhodcovskom súde, kde rozhoduje rozhodcovský súd, ktorý je spriaznený alebo personálne prepojený na právneho zástupcu toho dominantnejšieho hráča. Dosť často sa stáva, že na tých rozhodcovských súdoch vystupujú ľudia síce s právnickým vzdelaním, ale ešte skoro s mliekom na brade. Proste to sú, to sú veci, ktoré dennodenne sa dejú, a, bohužiaľ, ten systém, keď sa vytváral, sa na toto nemyslelo, preto je určite prvým a veľmi dôležitým krokom ten, čo navrhla pani poslankyňa Žitňanská a pán poslanec Beblavý, aby sme spod jurisdikcie rozhodcovských súdov vybrali tieto záväzkové vzťahy, ale treba určite v budúcnosti troška viac posvietiť na rozhodcovské súdy a nastoliť tam striktnejšie a ráznejšie pravidlá. Ďakujem pekne.
Blanár, Juraj, podpredseda NR SR (2021-06-30):
Ďalší s faktickou poznámkou, pán predseda výboru Jaroslav Karahuta.